Document ID: 32005D0515

KOMISJONI OTSUS,
14. juuli 2005,
millega muudetakse otsust 2004/292/EÜ Traces-süsteemi kasutuselevõtmise kohta ja otsuse 92/486/EMÜ muutmise kohta
(teatavaks tehtud numbri K(2005) 2663 all)
(EMPs kohaldatav tekst)
(2005/515/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (1) eriti selle artikli 20 lõiget 3,
võttes arvesse nõukogu 13. juuli 1992. aasta otsust 92/438/EMÜ, mis käsitleb veterinaariaalaste impordiprotseduuride arvutistamist (Shift-projekt) ning millega muudetakse direktiive 90/675/EMÜ, 91/496/EMÜ, 91/628/EMÜ ja otsust 90/424/EMÜ ning tunnistatakse kehtetuks otsus 88/192/EMÜ, (2) eriti selle artiklit 12,
ning arvestades järgmist:
(1)
Komisjoni 30. märtsi 2004. aasta otsuses 2004/292/EÜ (Traces-süsteemi kasutuselevõtmise kohta ja otsuse 92/486/EMÜ muutmise kohta) (3) on sätestatud, et alates 30. juunist 2005 sisestatakse Traces-süsteemi kõik kaupade ühised veterinaariaalased sisenemisdokumendid.
(2)
Tohutult suurenenud töökoormusega toimetulekuks vajaliku andmesisestuse off-line- süsteemi kättesaadavaks tegemine ning siseriiklike süsteemide ja Traces-süsteemi vahelist sidet võimaldava liidese väljaarendamine on viibinud.
(3)
Liikmesriikide poolt ekspediitorite koolitamine, et tagada Traces-süsteemi andmesisestusel nende aktiivne osalus, võtab veel aega.
(4)
Seetõttu tuleks otsuses 2004/292/EÜ nimetatud tähtpäeva, millest alates on kaupade kõikide ühiste veterinaariaalaste sisenemisdokumentide sisestamine Traces-süsteemi kohustuslik, edasi lükata.
(5)
Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD JÄRMISE OTSUSE:
Artikkel 1
Otsuse 2004/292/EÜ artikli 3 lõikes 3 asendatakse kuupäev “30. juuni 2005” kuupäevaga “31. detsember 2005”.
Artikkel 2
Käesolev otsus on adresseeritud liikmesriikidele.
Brüssel, 14. juuli 2005

Labels: 12
6